Senekal: Hof sê oor borgtog vir tweede verdagte | Maroela Media
'n Tweede verdagte in voorverlede week se oproer buite die hof op Senekal is nou ook op borgtog vrygelaat.
Stefanus Johannes (SJ) Fourie (33), die eienaar van 'n insleepdiens op die dorp, het Maandag in die landdroshof op die dorp verskyn op aanklag van openbare geweld, brandstigting, poging tot moord en aanranding.
Hy word, soos André Pienaar, beskuldig van betrokkenheid by geweld in die dorp toe twee beskuldigdes in die Brendin Horner-moord vir die eerste keer in die hof verskyn het. 'n Polisievoertuig is onder meer omgekeer en het aan die brand geraak. Skade is ook aan die hofgebou aangerig.
Pienaar is vroeër vandag op borgtog van R15 000 in die hooggeregshof in Bloemfontein vrygelaat.
eNCA berig Fourie het vlugtig in die hof verskyn en is ook op borgtog van R15 000 vrygelaat. Die staat het nie sy aansoek om borgtog teengestaan nie.
Hy ontken skuld op die aanklagte teen hom. Fourie voer onder meer aan hy was op die toneel om die polisievoertuig wat beskadig is, weg te sleep. Hy het uiteindelik nié die voertuig help verwyder nie.
Pienaar en Fourie verskyn albei weer op 20 November in die hof.
Sekwetje Mahlamba (32) en Sekola Matlaletsa (44), wat tereg staan vir die moord op Horner, se aansoek om borgtog word intussen Dinsdag in die landdroshof hervat.
Die brawe SAP het darem bitter vinnig toegeslaan hier.
Ek sien in die berig 'n polisie motor wat brand. Het hulle al die ou gekry wat die vuurhoutjie in ge gooi het……ons weet hy was nie wit of 'n boer nie? Of is dit waaneer jy 'n wit ou of 'n boer in die tronk het, hoekom boder om nog verder te soek? Kla maar die wit ou of die boer aan vir die brand van die polisie wa ook.
Darem vreeslike bedrae wat hulle moes betaal en die oortreding is nie eers so erg soos moord nie…..
Hoor die 2 wat die moord gepleeg het, het net R500.00 groot verskil hierdie
Waar wil jy nog bewyse hê dat Pienaar weens ras aangehou is sonder borg maar eers vandag in Bloem, skielik kry senekal hof dit reg en vra nie eers vrae vir beskuldigde 2 nie want hulle het hulle naam bollie gemaak. Staats aanklaer en magistraat.